Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 788

10. Hazánk helye és kapcsolatai a Kárpát-medencében és Európában Magyarország földrajzi helyzete, tájai, a medence-jelleg érvényesülése. A központi fekvés és a tranzithelyzet előnyei és hátrányai. Hazánk népességföldrajzi folyamatai és azok következményei. A népesség nemzetiségi összetételének változásai és következményei a Kárpát-medencében. Magyarország gazdaságának jellemző vonásai. Területi és szerkezeti átrendeződése, annak okai és társadalmi-gazdasági következményei. A gazdaság fő ágai, ágazatai. Hazánk idegenforgalmi vonzereje, az idegenforgalom fejlesztésének lehetőségei. A hazai tájak és régiók eltérő természetföldrajzi és társadalmi-gazdasági képének bemutatása. Hazánk környezeti állapota. Magyarország legfőbb természeti, kulturális és környezeti értékei, gazdasági és tudományos eredményei. Hazánk integrációs törekvései. A lakóhely és a régió természeti, társadalmi-gazdasági jellemzői. Emelt szint Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes